Francis Hutcheson

Francis HUTCHESON (8-a de Aŭgusto 1694 – 8-a de Aŭgusto 1746) estis irlanda filozofo naskiĝinta en Ulstero en familio de Skotaj Presbiterianoj kiu iĝis konata kiel unu el la fondintaj patroj de la Skota Klerismo.

Hutcheson prenis ideojn el John Locke, kaj li mem estis grava influo sur la verkoj de kelkaj gravaj pensuloj de la Klerismo, kiel David Hume kaj Adam Smith.

Hutcheson edukiĝis en Killyleagh, kaj poste iris al Skotlando por studi ĉe la Universitato de Glasgovo, kie li pasigis ses jarojn studante dekomence filozofion, klasikajn studojn kaj ĝeneralan literaturon, kaj poste teologion; li ricevis gradigon en 1712.

 Verkoj 
Dum loĝado en Dublino, Hutcheson publikigis anonime la kvar eseojn pro kiuj li estas plej bone konata: Inquiry concerning Beauty, Order, Harmony and Design, kaj Inquiry concerning Moral Good and Evil, en 1725, la Essay on the Nature and Conduct of the Passions and Affections kaj Illustrations upon the Moral Sense en 1728.

 Idearo 
Argumentante pri la koncepto de belo, Hutcheson argumentis ke la belo estas "unueco en vario kaj vario en unueco".Francis Hutcheson, An Inquiry Into the Original of Our Ideas of Beauty and Virtue; en Two Treatises.

 Notoj 

Kategorio:Skotaj filozofoj
Kategorio:Klerismaj filozofoj
Kategorio:Irlandaj filozofoj
Kategorio:Irlandaj verkistoj
Kategorio:Filozofoj de la 18-a jarcento
Kategorio:Empiriistoj